《戊戌十月二十八日，携徐生世礼、夏生仲、王生奉、黄生耕、黄生牧、刘生誉》
明代·湛若水

鸡鸣出夹冈，过午入上方。出入寰阓内，如虱处裈裆。

词客悲摇寰，俗子爱春芳。达人玩生意，寂士空坐忘。

我则异于是，大观与时行。携我八九子，冉冉惜流光。

不因驾言出，焉知草木黄。王谢俱尘土，●上亦荒凉。

进修贵及时，游衍与出王。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。